Noomi Rapace skal spille opera-diva
Om Maria Callas på Wikipedia Filmstjernen, som fikk sitt store gjennombrudd i rollen som Lisbeth Salander i «Millennium»-filmene, blir mer og mer ettertraktet også utenfor Sveriges grenser. Variety og Hollywood Reporter melder nå at Rapace skal spille rollen som Maria Callas i filmen om det avdøde operaikonets liv. Dette var også den største filmnyheten som ble sluppet i Cannes i dag, der den årlige filmfestivalen arrangeres i dagene som kommer. Niki Caro, kjent for prisbelønte filmer som «Whale Rider» og «North Country», skal regissere filmen – som baserer seg på en biografi skrevet av Alfonso Signorinis. Filmen får tittelen «Callas», og den skal blant annet fordype seg i kjærlighetsforholdet mellom operastjernen og den greske skisprederen Aristotle Onassis. Maria Callas (Album) The Very Best of Maria CallasProdusent Guido De Angelis beskriver Callas som «en ekstraordinær kvinne, som hadde som sitt største ønske å leve et helt vanlig liv med mannen i sitt liv». – Det forsto hun etter hvert at hun ikke kunne. Hun var en gudinne, sier De Angelis. Rapace er for tiden kinoaktuell i «Child 44», samtidig som hun har flere nye filmer på gang. Hun er også kjent fra Hollywood-filmer som Sherlock Holmes: A Game of Shadows», «Promotheus», «Passion» og «The Drop». Hun spilte også hovedrollen i den norske grøsserfilmen «Babycall» i 2011 (se utvalgt filmografi for stjernen her). Rapace har også figurert som dristig og lettkledd trekkplaster i musikkvideo for Rolling Stones. Mens Maria Callas hadde greske aner, har Noomi Rapace spansk blod i årene. Hennes far var faktisk flamencosanger. Selv om Rapace spiller på mange strenger og hylles for sitt store talent, er det lite trolig at 35-åringen skal synge opera i den kommende filmen. Callas døde i 1977 – bare 53 år gammel. ...og om Rapace som fikk overdose av Salander Interessert i flere underholdningsnyheter?KLIKK HER
Noomi Rapace (35) kan snart føye enda en Hollywood-film til merittlisten.